  Виталий Пронин Выжыкылэз возьмаськоды ке, нырысь сое асьтэос кылдытыны кутске, собере мукетъёсыз но итӥськозы!Мар кузьмано?Одӥг праздник но уг ортчы кузьымъёстэк. Но соос мед яралозы шуыса, лыдэ басьтоно куд-ог алонъёсты но дэмланъёсты.Кыз чеберъяны ас киын лэсьтэм шудонъёс туж аспӧртэмлыко кузьым луозы, соос уката но тупалозы эшъёслы.Кузпалъёсты шумпоттозы зарнивуам фужеръёс - отын шампань уката ческыт потоз. Анай-атайёслы тупалоз шуныт шобрет, горшокын будӥсь сяська - огкылын вераса, ваньмыз, мар тодазы вайытоз тӥ сярысь.Мар уг яра кузьманы?Умой ӧвӧл пурт кузьманы - со керетон вае, пе. Тросэзлы уг кельшо тапочки но часъёс, калык веранъёслы оскисьёс таосты герӟало улонлэн берпуметӥ нуналъёсыныз.Туж ик умой ӧвӧл дӥськут кузьманы - тупасьтэмзэ басьтыны кема ӧвӧл,  нош лавкаын сое воштэмзы уггес поты. Уг яра кузьманы коӵыш-пуны но мукет животъёсты.Марлы дась луоно?Керетонлы. Улон возьматэ: праздникъёслы дасяськон керӟегъяськонъёстэк уг ортчы. Тросэз Выль ар котырын малпаськыны кутско: мар лэсьтӥз со улоназ, мар ӧз пӧрмыты. Соинтэк-а  январь-февраль толэзьёсы уката трос луо люкиськисьёс. Угось шӧдӥськытэк уг кылё праздникъёс бере кисылэн бушамез, вина юон, куноосты пумитан-келян, азьтэмъяськон. Кызьы ӟечкын шутэтсконо? Котьма мед луоз - мынялэ. Люстрады шампань ӵоктэтлэсь пилиськиз? Выльзэ басьтыны муг луоз. Кыз лысъёс кыкетӥ арнязэ выж тыр кыстасько ни? Кызэз куштыны капчигес луоз. Гань-гань возиське. Эн вунэтэ: тӥлесьтыд улондэс нокин шулдыртыны кулэ ӧвӧл. Выжыкылэз возьмаськоды ке, нырысь сое асьтэос кылдытыны кутске, собере мукетъёсыз но итӥськозы! Элина Кумачёва Туспуктӥз А. Горбунов Теги: визь-кенешъёс Выльар дэмланъёс сям-йылолъёс  